MT
13.3.2023
Il-Ġurnal Uffiċjali tal-Unjoni Ewropea
C 94/57
Talbiet Ir-rikorrenti titlob li l-Qorti Ġenerali jogħġobha: — tannulla parzjalment id-Deċiżjoni ta’ Implimentazzjoni tal-Kummissjoni (UE) 2022/2261 tal-11 ta’ Novembru 2022 li teskludi mill-finanzjament tal-Unjoni Ewropea ċertu nefqa imġarrba mill-Istati Membri taħt il-Fond Agrikolu Ewropew ta’ Garanzija (FAEG) u l-Fond Agrikolu Ewropew għall-Iżvilupp Rurali (FAEŻR) (1), sa fejn tikkonċerna l-korrezzjonijiet finanzjarji speċifiċi applikati għar-Rumanija minħabba l-ksur tad-dritt tal-Unjoni fir-rigward tal-pagamenti effettwati matul is-snin 2018 u 2019 li fihom saret applikazzjoni (snin finanzjarji 2019 u 2020) – fir-rigward tal-ammont ta’ EUR 2 515 141,78; — tikkundanna lill-Kummissjoni għall-ispejjeż.
Motivi u argumenti prinċipali Insostenn tar-rikors tagħha, ir-rikorrenti tinvoka żewġ motivi. 1.
L-ewwel motiv huwa bbażat fuq il-fatt li l-Kummissjoni eżerċitat b’mod abbużiv is-setgħa tagħha li teskludi ammonti mill-finanzjament tal-Unjoni Ewropea bis-saħħa tal-Artikolu 52 tar-Regolament Nru 1306/2013.
Il-Kummissjoni wettqet żball meta kkunsidrat li, fir-rigward tal-miżura 10 (li taħtha jingħataw pagamenti agroambjentali u klimatiċi) u l-miżura 13 (li taħtha jingħataw pagamenti għal żoni li jiffaċċjaw restrizzjonijiet naturali jew restrizzjonijiet speċifiċi oħra) tal-Programm Nazzjonali għall-Iżvilupp Rurali (PNŻR) 2014-2020, l-awtoritajiet Rumeni kisru l-Artikolu 5(2)(b) tar-Regolament Nru 640/2014.
L-istituzzjoni tal-Unjoni qieset b’mod żbaljat li ż-żona massima eliġibbli ġiet ikkalkolata skont il-konfini amministrattivi tal-unitajiet amministrattivi territorjali (UAT), li wassal għal pagamenti għal żoni ineliġibbli.
Il-Kummissjoni wettqet ukoll żball meta kkonstatat li, fir-rigward tal-miżura 8, submiżura 8.1 (li fuq il-bażi tagħha jingħata appoġġ għat-tisġir) tal-PNŻR 2014-2020, l-awtoritajiet Rumeni kisru l-Artikolu 30 tar-Regolament Nru 1306/2013 u l-Artikolu 28(1)(b) tar-Regolament Nru 809/2014, peress li kien hemm finanzjament doppju bejn il-pagament relatat mat-telf ta’ dħul agrikolu taħt il-miżura 8, submiżura 8.1, u l-pagament għall-ekoloġizzazzjoni.
L-istituzzjoni tal-Unjoni kkunsidrat b’mod żbaljat li ż-żewġ pagamenti kienu tal-istess natura u jikkumpensaw għall-istess spejjeż. 2.
It-tieni motiv huwa bbażat fuq il-ksur tal-obbligu ta’ motivazzjoni previst fit-tieni paragrafu tal-Artikolu 296 TFUE Il-Kummissjoni kisret l-obbligu ta’ motivazzjoni previst fit-tieni paragrafu tal-Artikolu 296 TFUE, peress li ma ġġustifikatx b’mod adegwat l-eżistenza tal-allegati ksur u ma indikatx b’mod sodisfaċenti għaliex l-argumenti imqajma u kostantament imtennija mill-awtoritajiet kompetenti Rumeni fil-kuntest tad-djalogu amministrattiv li ppreċeda l-adozzjoni tad-deċiżjoni kkontestata ma setgħux jiġu kkunsidrati.
(1)
Innotifikata lill-awtoritajiet Rumeni fl-14 ta’ Novembru 2022 u ppubblikata f’Il-Ġurnal Uffiċjali tal-Unjoni Ewropea (ĠU 2022, L 299, p. 20); iktar ’il quddiem id-“Deċiżjoni 2022/2261”.
Rikors ippreżentat fl-24 ta’ Jannar 2023 – Noyan Abr Arvan vs Il-Kunsill (Kawża T-23/23) (2023/C 94/69) Lingwa tal-kawża: l-Ingliż Partijiet Rikorrent: Noyan Abr Arvan Private JC (Tehran, l-Iran) (rappreżentanti: K. Adamantopoulos u P. Billiet, avukati) Konvenut: Il-Kunsill tal-Unjoni Ewropea